laion/Wikipedia-Exotic huggingface dataset:
יהודה רות

יהודה רוֹת (23 ביולי 1908 – 10 במאי 1990) נחשב לאחד מאבות המחקר הארכאולוגי הפרהיסטורי במדינת ישראל. הקים את המוזיאון לתרבות הירמוכית בקיבוץ שער הגולן, שלאחר פטירתו נקרא על שמו. נולד בעיירה נוֹבֶה זַמקי (בעת הולדתו בתחומי ממלכת הונגריה של האימפריה האוסטרו-הונגרית, בעקבות מלחמת העולם הראשונה בצ'כוסלובקיה; כיום בסלובקיה) במשפחה יהודית בת חמישה ילדים, בנם של הלה ויעקב רות. אביו שימש מנהל בית הספר היהודי בעיירה ואמו הייתה פעילה בקהילה היהודית. למד ארכיטקטורה, אבל לא סיים את לימודיו. בשנת 1931 עלה לארץ ישראל, מספר חודשים לאחר אחותו הצעירה, מרים רות. בשנת 1937 נמנו השניים עם מייסדי קיבוץ שער הגולן. בשנת 1941, בעת שחפר באזור בריכות הדגים של הקיבוץ, גילה באקראי אתר ארכאולוגי מהתקופה הנאוליתית. הוא אסף בשדות הקיבוץ כלי צור, צלמיות וחרסים. בשנת 1943 ביקרה במקום משלחת בראשות משה שטקליס שקבעה שמדובר באתר ארכאולוגי חשוב ביותר. במלחמת העצמאות נפצע בקרב על הגנת צמח, לאחר שהחלים סייע בשיקום הקיבוץ. בין השנים 1949–1952 היה עוזרו של הארכאולוג משה שטקליס אשר חפר את האתר אותו גילה. בחפירות אלה הוגדרה התרבות שנמצאה כתרבות ארכאולוגית חדשה שנקראה התרבות הירמוכית. רות הקים בשנת 1947 וניהל את המדור לידיעת הארץ בהסתדרות, ואחר מכן בקיבוץ הארצי. היה ממיסדי מכון אבשלום ונמנה עם מנהליו. ערך במשך 25 שנים את המדור "במולדת" בעיתון על המשמר, שהיה המדור הראשון לידיעת הארץ בעיתונות הישראלית., וכן כתב את מדור "מגנזי קדומים" במשמר לילדים. לאחר מלחמת ששת הימים הקדיש את כל זמנו לחקר שרידי התרבויות הארכאולוגיות בדרום רמת הגולן. את ממצאיו העביר למוזיאון ארץ ישראל שבתל אביב. ממצאיו מוצגים במסגרת "מרכז אדם ועמלו". בשנת 1986 הוענק לו על ידי המועצה האזורית עמק הירדן פרס הוקרה "על הקמת המוזיאון הפרהיסטורי". במסגרת פעילותו לחקר התרבויות, הקים בשנת 1950 את המוזיאון וניהל אותו במשך 40 שנים. יהודה רות נפטר בשנת 1990 ונקבר בקיבוצו. אסמי תבואה פריהיסטוריים בארץ, תל אביב : המכון לידיעת הארץ והעם ע"ש ח’ אבשלום, תשכ"ו [צ"ל תשכ"ט] 1969 חרשי הברזל בגולן הדרומי, תל אביב: הוצאת מוזיאון הארץ, תשמ"ד 1984 מגילות ים המלח, מרחביה: הוצאת הקבוץ הארצי השומר הצעיר, 1957 מצרים, תל אביב 1981 סקר הגולן הדרומי, תל אביב: הוצאת מוזיאון הארץ, 1984 תולדות המגל בארץ ישראל, תל אביב : המכון לידיעת הארץ והעם על שם ח’ אבשלום, תשכ"ז 1967 מוצא האדם ועליתו : מאמרים בפלאונטולוגיה של האדם, תל אביב : המדור לידיעת הארץ בתנועה הקיבוצית, תשל"ט עם שמואל אביצור, ופנחס פורת, מיתקני אפיה וכליהם, תל אביב : המכון לידיעת הארץ והעם ע"ש ח. אבשלום, תשל"א 1971 מתמול והיום : פרקים בידיעת הארץ, מרחביה : הקיבוץ הארצי השומר הצעיר, 1958 עם שמעון דר, שומרון : לקט מאמרים ומקורות, תל אביב: המדור לידיעת הארץ בתנועה הקבוצית, תשל"א 1971 יוסף גרפינקל ועופר בר יוסף, הפרהיסטוריה של ארץ ישראל: תרבות האדם לפני המצאת הכתב, ירושלים: הוצאת אריאל, 2008, עמ' 328. יהודה רוֹת - מייסד המוזיאון באתר המוזיאון לתרבות ירמוכית ע"ש יהודה רות יהודה רוֹת באתר "יזכור" של קיבוץ שער הגולן הספרים של יהודה רות, באתר "סימניה"
NAO

האם התכוונתם ל... North Atlantic Oscillation- NAO-התנודה הצפון אטלנטית נאו – (מבוטא "now") - רובוט אנושי (Humanoid), אוטונומי, ניתן לתכנות מלא, שנוצר על ידי חברת Aldebaran Robotics, מצרפת.
Here Today

Here Today הוא שיר שנכתב על ידי פול מקרטני והופק על ידי ג'ורג' מרטין לאלבומו של מקרטני Tug Of War. השיר נכתב כמחווה לג'ון לנון, חברו לשעבר ללהקת הביטלס לאחר שנרצח בפתח ביתו בניו יורק על ידי מרק דייוויד צ'פמן. אם כי הוא מעולם לא הופץ כסינגל, הוא הגיע למקום ה-46 ב"מצעד רוק המיינסטרים" של מגזין המוזיקה בילבורד. השיר מבוצע לעיתים ידי מקרטני בהופעותיו החיות, ונכלל באלבומי ההופעה-החיה שפרסם Back in the US, Back in the World ו-Good Evening New York. השיר ב-יוטיוב I'm still standing, the Guardian, ‏2004-06-11 (באנגלית) דף השיר באתר Allmusic מקומות אליהם הגיעו שירים מהאלבום במצעד רוק המיינסטרים של המגזין Billaboard
MC-21

מטוס ה-MC-21 (ברוסית: МС-21; ראשי תיבות של Магистральный Самолёт XXI века, "מטוס עיקרי למאה ה-21") הוא פרויקט לבניית מטוס נוסעים רוסי לטווח קצר עד בינוני, שעתיד להחליף את מטוסי הטופולב Tu-154 ומשפחת מטוסי הטופולב Tu-204. המטוס צפוי להתחרות במטוסי הבואינג 737 והאיירבוס A320 המערביים. המטוס אמור היה להיכנס לשירות בחברת התעופה "Rossyia״ (חברת בת של Aeroflot) כבר בשנת 2022. עם זאת, הסנקציות המערביות על רוסיה בשל הלחימה באוקראינה מטילים צל כבד על אפשרות זו. בין היתר בשל סנקציות שמשפיעות על היכולת לרכוש רכיבים מסוימים של המטוס מחברות אירופאיות ואמריקאיות. המטוס מפותח על ידי תאגיד המטוסים המאוחד וחברות הבת שלו, חברת יאקובלב ותאגיד אירקוט. עד פברואר 2008 נטלה חלק בפרויקט גם חברת איליושין, אז נטשה מיוזמתה את הפרויקט. בתכנון המטוס משתתפות גם חברות מצרפת ומארצות הברית. עלות הפיתוח מגיעה לכ-190 מיליארד רובל, מתוכם ממשלת רוסיה מימנה 70 מיליארד רובל. בניית המטוס מתבצעת במפעל החברה בעיר אירקוטסק. המהנדס הראשי הוא קונסטנטין פופוביץ'. ביולי 2010 חברת התעופה המלזית "Crecom Burj Resources" הייתה לחברה הזרה הראשונה שהזמינה מטוסים מדגם זה. העסקה שנחתמה בינה לבין הרוסים הגיעה לשווי של 3 מיליארד דולר כאשר על פי התכנון המטוסים יוצעו למכירה החל משנת 2017. ביוני 2016 הייתה אארופלוט לחברה השנייה שהזמינה מטוסים מדגם זה ואלה יסופקו לה כאשר בסך הכל 9 חברות תעופה הזמינו מטוסים מדגם זה. בהתאם להודעת נשיא חברת אירקוט תחילה צפויה אספקת מטוס בגרסת 180 מקומות ישיבה. לחברה כבר קיימות הזמנות ל-185 מטוסים. במאי 2018 אב טיפוס שני של המטוס ביצע טיסת מבחן שעברה בהצלחה.במרץ 2019 אב טיפוס שלישי ביצע טיסת מבחן מוצלחת. עלות הפיתוח מגיעה ל-4.54 מיליארד דולרים בעוד שעלות כל מטוס נעה בין 72 ל-85 מיליון דולרים. טקס חשיפת המטוס נערך במפעלי אירקוט ב-8 ביוני 2016. ב־15 בדצמבר 2020 מטוס חמישי, דגם MS-21 310, המצויד במנועי PD-14 רוסיים, ביצע את טיסתו הראשונה, משדה תעופה באירקוטסק, כשמשך הטיסה היה שעה ו־25 דקות. ביולי 2021 המטוס הוצג לציבור לראשונה במסגרת הסלון האווירי במוסקבה. באותה שנה מחשף גם בסלון האווירי בדובאי ובדצמבר 2021 קיבל את אישור משרד התחבורה הרוסי להתחיל בהכנות לייצור סדרתי, שיתחילו ב־2024. קומק C-919 בואינג 737 MAX סוחוי סופרג'ט 100 טופולב Tu-204 מדיה וקבצים בנושא MC-21 בוויקישיתוף אתר האינטרנט הרשמי של MC-21 תיאור המטוס באתר היצרן רוסיה השיקה מטוס נוסעים חדש ורוצה להתחרות בבואינג ואיירבוס, באתר כלכליסט, 9 ביוני 2016 Самолет МС-21 совершил первый полет: видео, ‏NTV עוד מכה לתעשיית התעופה הרוסית: תתקשה להשלים את פיתוח מטוס הנוסעים MC-21, באתר חדשות תעופה, ‏2022-03-06 Подписан контракт на поставку первого самолета МС-21 Второй образец лайнера МС-21 совершил свой первый полет ערך זה הוא קצרמר בנושא תעופה. אתם מוזמנים לתרום לוויקיפדיה ולהרחיב אותו.
נעמה שפיר

נעמה שפיר (נולדה ב-28 בפברואר 1990) היא כדורסלנית עבר ישראלית ששיחקה בליגת העל בכדורסל נשים ובנבחרת ישראל כקלעית. שפיר נולדה לשלומית ויצחק שפיר, בשכונת נווה שאנן שבחיפה, בצעירותה עברה עם משפחתה ליישוב הקהילתי הדתי הושעיה בגליל התחתון. לשפיר יש ארבע אחיות וארבעה אחים. היא למדה באולפנית טבריה. ב-2016 נישאה לרס"ן יהודה שלו, קצין בחיל השריון בחטיבה 401. שפיר החלה לשחק כדורסל בקבוצה במקום מגוריה ולאחר מכן עברה להפועל עמק יזרעאל והתבלטה מהר מאוד. בשנים 2007 ו-2008 היא נבחרה לשחקנית השנה של ליגת נערות א'. ב-2008 היא שיחקה עם נבחרת ישראל בטורניר אליפות אירופה לנערות דרג ב' וסיימה כמלכת הסלים ונבחרה לחמישיית הטורניר. בגיל 18 עברה שפיר לשחק בארצות הברית בנבחרת הכדורסל של אוניברסיטת טולדו שבאוהיו הידועה בכינוי "טולדו רוקטס" וללמוד מנהל עסקים. הרוקטס משחקת בליגת ה-MAC, אחת מהליגות המרכיבות את ליגת המכללות הבכירה (דיוויז'ן 1). בעונתה הראשונה בטורניר המכללות נבחרה לחמישיית הפרשמניות (שחקניות עונה ראשונה) של ה-MAC בעונתה השנייה נבחרה לחמישייה השנייה ובעונתה השלישית נבחרה לחמישיית העונה בליגת המכללות המשנית והובילה את הרוקטס לזכייה בטורניר ה-WNIT, הטורניר המשני של אליפות המכללות בכדורסל. שפיר היא ככל הנראה היהודיה האורתודוקסית הראשונה ששיחקה בליגות הבכירות של המכללות בארצות הברית. היא מקפידה על שמירת שבת ואיננה נוסעת או מתאמנת בשבת, אולם היא משחקת בשבתות. היא מקפידה לשחק כשהיא לבושה בחולצה מתחת לגופייה, מטעמי צניעות. במהלך 2011 החליטה פיב"א אירופה לא להתיר לשפיר ללבוש חולצה, שמכסה את כתפיה, מתחת לגופיית המשחק במשחקי נבחרת ישראל, זאת בניגוד למשחקיה בליגת המכללות. ביוני 2011 דחה בית הדין לערעורים של פיב"א את העתירה של איגוד הכדורסל בישראל בנושא. לבסוף שיחקה שפיר באליפות אירופה עם שרוולים אלסטיים קצרים שכיסו את כתפיה, בהתאם לפשרה שהושגה עם פיב"א. בשנת 2013 חתמה שפיר בקבוצת אליצור רמלה מהליגה הראשונה וזכתה עמה בגביע המדינה באותה השנה. בשנת 2015 שפיר שיחקה במכבי רמת חן למשך עונה אחת וסיימה עמה במקום הראשון בתום העונה הסדירה. בעונה לאחר מכן, עונת 2016-2017 עברה נעמה לשחק במכבי בנות אשדוד עמה זכתה באליפות המדינה. לקראת עונת 2017-2018 שבה שפיר לקבוצה אשר נתנה לה את ההזדמנות הראשונה בארץ, קבוצת אליצור רמלה ששבה לליגת העל לאחר שנתיים. בעונת 2018-2019 שבה שפיר לקבוצת מכבי רמת חן (כיום מכבי עירוני רמת גן), בסיום עונה זו יצאה שפיר לחופשה לקראת לידה. לאחר עונה ללא משחק עקב חופשת הלידה, חזרה שפיר לשחק וחתמה בקבוצה אליצור רמלה. פרופיל, באתר Sports-Reference פרופיל, באתר eurobasket פרופיל, באתר פיב"א כתבה ב-Forward על שפיר רענן וייס, בגלל השבת - נעמה שפיר לא תצא ללטביה, באתר ynet, 20 במאי 2009 רענן וייס, מכללות: שפיר קלעה 40 וזכתה באליפות ה-WNIT, באתר ynet, 3 באפריל 2011 אהרל'ה ויסברג, קליעת התורה, באתר ישראל היום, 17 ביוני 2011 אריה ליבנת, נעמה שפיר: אם תרצו, יש עוד תקווה, באתר הארץ, 24 בפברואר 2016 דותן מלאך, מקור ראשון, כדור ברזל: נעמה שפיר ממשיכה להאמין, באתר nrg‏, 4 במרץ 2016 כתבה מאתר ספסל רענן וייס, יש כבוד: נעמה שפיר בחמישיית העונה במכללות, באתר ynet, 11 במרץ 2011 פיב"א דחתה את עתירת ישראל בעניין נעמה שפיר, באתר וואלה, 8 ביוני 2011 רענן וייס, פולין, הפתרון של שפיר: שרוולים אלסטיים קצרים, באתר ynet, 17 ביוני 2011 רענן וייס, כדורסל נשים: נעמה שפיר באליצור רמלה, באתר ynet, 22 ביוני 2017 ‏אחרי הפסקה של שנה וחצי: נעמה שפיר חזרה לליגת העל, באתר ספורט1, 27 ביולי 2020 נעמה שפיר: הכדורסלנית חזרה אחרי שנה וחצי, באתר ערוץ הספורט, 27 ביולי 2020
HMG-CoA רדוקטז

HMG-CoA רדוקטז (אנגלית: HMG-CoA reductase או HMGCR ובשמו המלא: 3-hydroxy-3-methyl-glutaryl-CoA reductase) הוא האנזים המזרז את השלב קובע הקצב בתהליך המטבולי של יצירת כולסטרול בגוף החי - הפיכה של HMG-CoA למבלונאט. האנזים מעוכב, כחלק ממנגנון משוב שלילי, על ידי כולסטרול שמגיע לתאים כתוצאה מהכנסה ופרוק של LDL דרך רצפטורים ל LDL, וכמו כן על ידי כולסטרול שעובר חמצון בתאים. מעכבים תחרותיים של האנזים, משרים ביטוי מוגבר של רצפטורים ל LDL על הממברנות של תאי הכבד, מה שמביא להגברת קצב כניסת ה LDL לתאים. בעקבות כך, קטן ריכוז ה LDL פלזמה, אשר נחשב אחד הגורמים המשמעותיים ביותר בתהליך היווצרות טרשת העורקים. על כן, מהווה האנזים יעד למספר רב של תרופות להורדת כולסטרול שידועות בשמן הכללי סטטינים. כדי לבצע את פעולתו משתמש האנזים בשתי מולקולות NADPH ככוח מחזר, ובכך יוצר שתי מולקולות +NADP. כמו כן, בפעולה מתנתקת קבוצת CoA-SH מהסובסטראט. HMG-CoA רדוקטאז מעוגן לממברנה של הרטיקולום האנדופלזמטי. עד לאחרונה הייתה הדעה הרווחת כי האנזים מורכב משבעה מתחמים חוצי ממברנה, כאשר האתר הפעיל שלו נמצא בקצה קרבוקסילי ארוך השוכן בציטוזול, אולם מחקרים עדכניים יותר הראו כי מדובר בשמונה מתחמים חוצי ממברנה. בבני אדם, הגן ל HMGCR ממוקם על הזרוע הארוכה של הכרומוזום החמישי (5q13.3-14). אנזימים המבצעים את אותה הפעולה קיימים גם בבעלי חיים אחרים, בצמחים ובחיידקים. מדיה וקבצים בנושא HMG-CoA רדוקטז בוויקישיתוף GRCh38: Ensembl גרסה 89: ENSG00000113161 - Ensembl, מאי 2017 GRCm38: Ensembl גרסה 89: ENSMUSG00000021670 - Ensembl, מאי 2017 "Human PubMed Reference:". "Mouse PubMed Reference:". ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
Nero (להקה)

Nero הם שלישיית תקליטנים ומפיקים מוזיקליים מלונדון, בריטניה. חברי ההרכב הם דניאל סטפנס, ג'ו ריי ואלאנה ווטסון. דניאל סטיבנס וג'ו ריי הם התקליטנים ואלאנה ווטסון מספקת את השירה לרוב השירים של הצמד. ב-6 בדצמבר 2010, Nero הוכרזו כמועמדים בסקר הסאונד של 2011 של ה-BBC. אלבום הבכורה של הצמד הגיע למקום הראשון במצעד האלבומים בבריטניה. Nero הם אמני מוזיקה אלקטרונית, הידועים בעקבות הפקות דאבסטפ וDrum and Bass. הבכורה של Nero הייתה בהוצאתו של הסינגל "This Way" בשנת 2008. הם זכו בשנת 2010 בפרסי Beatport עבור מופע ה-דאבסטפ הטוב ביותר, ועבור שיר ה-דאבסטפ הטוב ביותר עבור "Act Like You Know" משנת 2009. Nero סשה פררה ג'ונס, עיתונאי הניו יורקר מגזין, כתב שהרמיקס של Nero לשירה של הלהקה The Streets (הרחובות), "Blinded by the Lights" נמצא בין השירים המובילים שלו לשנת 2009. לשיר היו השמעות ברדיו בבריטניה וכן היה מושמע על ידי תקליטנים מובילים, ביניהם צ'ייס סטטוס, Skream, טייסטו Diplo. ‏Nero ביצעו רמיקסים לשירים של אמנים מוכרים כגון La Roux ,Deadmau5 ודאפט פאנק. ב-12 באוגוסט 2011 הוציא הצמד את אלבום הבכורה שלהם שנקרא "Welcome Reality" (בתרגום חופשי: "ברוכים הבאים למציאות"). הצמד הוציא לאור את הסינגל הרשמי הראשון שלהם "Innocence" בבריטניה ב-26 באפריל 2010. הסינגל יצא יחד עם השיר "Electron" כהורדה דיגיטלית, כמו גם על ויניל. השיר היה בשיאו המקום 168 בטבלת הסינגלים של בריטניה מלבד זו הוא היה בשיא במקום 16 ו 11 במצעד הדאנסים ובאינדי. ב-6 בדצמבר 2010, הודיע ה-BBC כי Nero מועמדים לפרס בסקר הסאונד של 2011 של ה-BBC. יומיים לאחר מכן הוציאה הלהקה את הסינגל הרשמי השני שלה "Me & You". השיר נכנס לרשימת A List playlist של BBC Radio 1, ואף הגיע למקום הראשון במצעד האינדי הבריטי. הסינגל יצא בבריטניה גם בהורדה דיגיטלית ו-"12 ויניל ב-2 בינואר 2011. ב-1 במאי 2011, יצא הסינגל השלישי מהאלבום, "Guilt". השיר הגיע למקום 8 במצעד הסינגלים בבריטניה, מה שהיה אז המיקום הגבוהה ביותר אליו הגיע שיר שלהם. ב-5 באוגוסט 2011, הוציאה הלהקה את הסינגל הרביעי מהאלבום, "Promises". השיר הגיע למקום הראשון במצעד הסינגלים הבריטי, במצעד הסקוטי, ובמצעד הדאנס הבריטי, והוא הסינגל המצליח שלהם ביותר עד כה. הצלחתו של השיר גררה רמיקס של Skrillex לשיר שהצלחתו איננה פוחתת מזו של השיר המקורי. ב-16 באוקטובר 2011 הוציאה הלהקה את הסינגל החמישי מהאלבום, "Crush on You". השיר לא הצליח לשחזר את הצלחת קודמו, ולא הגיע למקום הראשון באף אחד מהמצעדים המרכזיים. 2012 - Welcome Reality 2015 - Between II Worlds מדיה וקבצים בנושא Nero בוויקישיתוף אתר האינטרנט הרשמי של Nero Nero, ברשת החברתית פייסבוק Nero, ברשת החברתית אקס (טוויטר) Nero, במסד הנתונים הקולנועיים IMDb (באנגלית) Nero, באתר ספוטיפיי Nero, באתר סאונדקלאוד (באנגלית) Nero, באתר Last.fm (באנגלית) Nero, באתר AllMusic (באנגלית) Nero, באתר MusicBrainz (באנגלית) Nero, באתר דיזר Nero, באתר Discogs (באנגלית) Nero, באתר Songkick (באנגלית) Nero, באתר בילבורד (באנגלית) Beatport Music Awards 2010 | Beatportal United Kingdom - Singles Chart The Official Charts Company, Retrieved 2011-01-18. United Kingdom - Dance Singles Chart The Official Charts Company, Retrieved 2011-01-18. United Kingdom - Alternative Singles Chart The Official Charts Company, Retrieved 2011-01-18. Scotland - Singles Chart The Official Charts Company, Retrieved 2011-02-13.
דמי מחלה

דמי מחלה הם תשלום שניתן לעובד עבור תקופה שבה נעדר מעבודתו ולא קיבל שכר רגיל, מפאת מחלה. בחלק ממקומות העבודה ברחבי העולם משולמים דמי המחלה לעובדים כחלק מהזכויות הניתנות להם בחוזה העבודה במסגרת המדיניות של המעביד, ובחלק משולמים דמי המחלה בהתאם לחקיקה של המדינה בנושא, כחלק מזכויות העובדים המעוגנות בחוק. בכ-145 מדינות בעולם נהוג תשלום דמי מחלה לעובדים עבור תקופת מחלה כלשהי, כאשר ב-127 מדינות נהוג תשלום דמי מחלה עבור תקופה של שבוע או יותר, סך הכל, במשך שנת עבודה. ערך מורחב – חוק דמי מחלה בישראל מוסדרת הזכות לקבלת דמי מחלה בחוק דמי מחלה. חוק זה שונה מהותית מיתר חוקי המגן בתחום דיני העבודה. חוקי המגן חלים על כל העובדים, וקובעים זכויות מינימליות, שלא ניתן לפגוע בהן או להתנות עליהן בחוזה אישי שבין המעביד לעובד. חוק דמי מחלה אינו חל על מי שנושא זה מוסדר לגביו במסגרת הסכם קיבוצי או הסדר קיבוצי (אך הוא חל על מי שנושא זה מוסדר לגביו בחוזה אישי). הזכות לקבלת דמי מחלה מוסדרת לגבי עובדים רבים במשק בהתאם להסכמים קיבוציים החלים עליהם, שלחלקם הוצאו צווי הרחבה שהרחיבו את תחולתם על כל העובדים בתחום מסוים במשק או אף בתחומים נוספים. בהתאם לחוק, העובד זכאי ל-18 ימי מחלה בתשלום בשנה, בכפוף להמצאת אישור רפואי על מחלתו, כמפורט להלן. זכות זו ניתנת לצבירה עד 90 ימי מחלה. Jody Heymann, Alison Earle, and Jeffrey Hayes, The Work, Family and Equity Index: How Does the United States Measure Up?, Institute for Health & Social Policy, 2007 חוק דמי מחלה, תשל"ו-1976 לחוק דמי מחלה, ספר החוקים הפתוח, באתר ויקיטקסט הבהרה: המידע בוויקיפדיה נועד להעשרה בלבד ואין לראות בו ייעוץ משפטי.
איל דה רה

איל דה רה (בצרפתית: Île de Ré) הוא אי צר ושטוח שאורכו כשלושים ק"מ ורוחבו כחמישה ק"מ. נמצא במפרץ ביסקאיה שבמערב צרפת, בקרבת החוף של האוקיינוס האטלנטי. האי שייך למחוז השראנט הימי (Charente Maritime). מתגוררים בו כ-15,000 תושבים (1999). הוא מחובר לבירת המחוז, עיר הנמל לה רושל, בגשר איל דה רה (אנ') שאורכו 2.9 ק"מ ושנחנך ב-1986 בתכנונו של מישל וירלוז'ה. בעידן הרומאי היה מדובר למעשה ב-3 איים אך בשל ייצור המלח זהו כיום אי אחד המשתנה בין רוחב של כ-2.5 קילומטר בנקודה הרחבה ביותר לכמה מאות מטרים בלבד כשהוא הצר ביותר. לה פלוט היא העיר הגדולה באי. סנט מרטין דה רה הוא השני בגודלו בעיירות האי וכנראה המעניין והמסחרי ביותר ביחס לתיירות. העיירה מוקפת 12 ק"מ של ביצורים עם שערי כניסה מרשימים, קירות אבן גבוהים בעובי של 2 מטר וחפיר המקיף את כל העיר. הנמל הוא האטרקציה העיקרית עם הביצורים המסיביים שלה ואי במרכזו, הוא מוקף במסעדות, ברים וחנויות ליד המזח ומהווה מקום שוקק ונעים. המובילים אל מחוץ לנמל נמצאים רחובות צרים רבים עם חנויות צבעוניות, שווקים קטנים שבהם ניתן לקנות תוצרת טרייה וסמטאות ציוריות ובתים. עיירות נוספות שכדאי לבקר בהן הן לה פלוט, ארס אן רה וריוודו. מדיה וקבצים בנושא איל דה רה בוויקישיתוף אתר האינטרנט הרשמי של איל דה רה איל דה רה, באתר אנציקלופדיה בריטניקה (באנגלית) Ile de Ré, Venede Guide ערך זה הוא קצרמר בנושא איים ובנושא צרפת. אתם מוזמנים לתרום לוויקיפדיה ולהרחיב אותו.
מרינה נעמת

מרינה נעמת (בפרסית: مارینا نعمت, נולדה ב-22 באפריל 1965) היא סופרת איראנית. נעמת נולדה בטהראן, איראן למשפחה נוצרית. סבה וסבתה מצד אימה היו רוסים. ב-1982, בהיותה בת 17, שלוש שנים אחרי המהפכה האיראנית, נעצרה נעמת בגלל מאמר שכתבה לעיתון בית הספר המבקר את הממשלה החדשה. היא ישבה שנתיים בכלא אווין, בית סוהר לאסירים פוליטיים שפעל עוד מימי השאה. בזמן מאסרה היא עונתה באכזריות ונידונה למוות אולם עלי, סוהר בכיר וחבר משמרות המהפכה, שהחליט שהיא תהיה אשתו, הציל אותה. על-מנת להשתחרר מהכלא התאסלמה נעמת והתחתנה אתו, ברבות הימים נרצח עלי באיראן. נעמת הצליחה לצאת מטהראן ב-1991, ביחד עם אהובה-מנוער הנוצרי, עמו התחתנה. השניים היגרו לקנדה (דרך הונגריה), הם מתגוררים בטורונטו ולהם שני בנים. ב-2007 כתבה את ספרה "האסירה מטהראן", שמגולל את קורותיה באיראן. הספר היה רב-מכר ויצא לאור ב-28 מדינות. נעמת זכתה על הספר בפרס הכבוד האנושי מטעם הפרלמנט האירופי ובפרס גרינזיין קאבור האיטלקי. ספרה השני "אחרי טהראן" משנת 2010 מספר על חייה החדשים במערב. האסירה מטהראן : סיפור חיים (2006), תרגמה מאנגלית: אינגה מיכאלי, הוצאת כנרת זמורה-ביתן דביר, 2010. אחרי טהראן : חיי החדשים (2010), תרגמה מאנגלית: שרה ריפין, הוצאת כנרת זמורה-ביתן דביר, 2011. The Best Canadian Essays‏ (2017) אתר האינטרנט הרשמי של מרינה נעמת מיה סלע, המהפכה שבפנים: הבריחה מטהראן של הסופרת מרינה נעמת, באתר הארץ, 20 בפברואר 2011 אריק וייס, האסירה מטהרן: מרינה נעמת שרדה את הגיהנום האיראני, נענע 10 (וידאו), 26 בפברואר 2011 בועז ביסמוט, "איראן עוד לא מוכנה למהפכה", ישראל היום, 4 במרץ 2011 מישל שפרד, "ביתי, הסיוט שלי", דה סטאר, 22 באפריל 2007 (באנגלית) "ברית עם השטן", סידני מורנינג הראלד, 19 במאי 2007 (באנגלית) מרינה נעמת, דף שער בספרייה הלאומית
R&G (Rhythm & Gangsta): The Masterpiece

R&G (Rhythm & Gangsta): The Masterpiece הוא אלבום האולפן השביעי של הראפר האמריקאי, סנופ דוג. האלבום, שהניב את הסינגלים המצליחים Drop It Like It's Hot ו-Signs (עם צ'ארלי וילסון וג'סטין טימברלייק), מכר בשבוע הראשון לצאתו מעל ל-225,000 עותקים כשהגיע למקום השישי במצעד הבילבורד 200, והגיע במהרה למעמד אלבום פלטינה בארצות הברית, עם סכום מכירות של מעל 1,724,000 עותקים. האלבום הגיע למעמד פלטינה גם בבריטניה, קנדה וניו זילנד, ולמעמד זהב בצרפת, אוסטרליה, גרמניה, דנמרק, שווייץ ואיטליה. מידע על האלבום R&G: The Masterpiece באתר MusicBrainz מידע על האלבום R&G: The Masterpiece באתר AllMusic האלבום R&G: The Masterpiece באתר Discogs האלבום R&G: The Masterpiece באתר ספוטיפיי
ענת לוין (מנהלת)

ענת לוין (נולדה ב-13 במאי 1963) היא מנכ"לית בלאקרוק ישראל. בעבר שימשה כמשנה-למנכ"ל כלל ביטוח, כמנכ"לית מגדל אחזקות ביטוח ופיננסים וכיו"ר החברה. לוין סיימה בהצטיינות תואר ראשון בכלכלה ובמינהל עסקים וכן MBA - שניהם מהאוניברסיטה העברית בירושלים. החלה את עבודתה הראשונה בשנת 1989, בבית ההשקעות אופק, לימים פסגות אופק, בה העפילה בסולם התפקידים הניהולי, בתפקידה האחרון כיהנה כמנהלת המקצועית של החברה. אחר-כך עברה לחברת ההשקעות נשואה-זנקס נ"ע בע"מ, שם כיהנה כמנכ"ל משותף. ב-1999 היא עברה למגדל אחזקות ביטוח ופיננסים, באפריל 2002 התמנתה למשנה למנכ"ל מגדל ולמנהלת תחום השקעות ואשראי בחברה. בתחילת תפקידה עמד היקף תיק ההשקעות של מגדל על כ-30 מיליארד שקל, ובסיום תפקידה הוא עמד על כ-100 מיליארד שקל. בשנת 2007 מונתה לוין כחברה בוועדת חמדני לבחינת הגברת מעורבות הגופים המוסדיים בשוק ההון. בשנת 2009 מונתה לוין כחברה בוועדת חודק שעסקה בהתוויית הכללים להעמדת אשראי על ידי גופים מוסדיים. כתב העת הבריטי "Project Finance Magazine" בחר בעסקה אותה הובילה לוין, ההשקעה בפרויקט הלוויין הישראלי "עמוס", כעסקת השנה בתחום התקשורת במזרח התיכון לשנת 2009. בנובמבר 2009 הוצע ללוין לעמוד בראש האגף לפיקוח על הביטוח ושוק ההון במשרד האוצר, הצעה לה היא סירבה. ב-2010 מונתה למשנה למנכ"ל בנק הפועלים, ליו"ר פועלים הנפקות ולראש חטיבת גלובל טרז'רי בבנק. החטיבה מנהלת את הנכסים הפיננסיים של הבנק והנזילות וגם אחראית על חדרי העסקאות, עשיית שוק ומסחר (במט"ח ובנגזרות מט"ח, ריביות וסחורות). בשנת 2012 הקימה לוין את החטיבה לשווקים פיננסיים בבנק הפועלים, על ידי איחוד של חטיבת הגלובל טרז'רי עם חטיבת נכסי לקוחות, החטיבה המאוחדת מונה כ-450 עובדים. בסוף שנת 2013 מונתה לכהן כמנכ"לית קבוצת מגדל אחזקות ביטוח ופיננסים. בנובמבר 2014 הוחלפה על ידי עמוס ספיר. במאי 2014 מונתה לחברת הוועדה לבחינת תקציב הביטחון ("ועדת לוקר"), שהגישה המלצותיה ביולי 2015. בינואר 2015 מונתה למשנה-למנכ"ל כלל ביטוח. בספטמבר 2019 החלה לשמש כמנכ"לית בלאקרוק ישראל. דיאנה בחור ניר, ענת לוין: "מהחלון שלי נשקף בית קברות. זה טוב בימים שבהם השתן עולה לראש, באתר כלכליסט, 18 בינואר 2018 נחמיה שטרסלר, עזרה מבחוץ: היועצים החדשים של יאיר לפיד, באתר TheMarker‏, 30 במרץ 2013 תומר זלצר, כלכליסט, ענת לוין עוזבת את מגדל ומצטרפת לפועלים, באתר ynet, 14 במרץ 2010 אתי אפללו, ענת לוין תמונה למשנה למנכ"ל בנק הפועלים; הערכות: עלות שכרה - יותר מ-3 מיליון שקל בשנה, באתר TheMarker‏, 14 במרץ 2010 שוקי שדה, הכירו את הנשים שכובשות עמדות מפתח במשק הישראלי, באתר TheMarker‏, 28 באפריל 2011 יהודה שרוני, ענת לוין אמרה לא - האוצר ימנה מחליף זמני לענתבי, באתר nrg‏, 28 בנובמבר 2009 עמוס 5 : יותר מדרך אחת לממן את הלוויין, עסקת התקשורת של שנת 2009, ‏projectfinancemagazine.com‏ 9 בפברואר 2010 (באנגלית) אסא ששון, ענת לוין מונתה למנכ"לית בלאקרוק ישראל, באתר TheMarker‏, 7 בספטמבר 2019 ערן אזרן, נמצא האיש שיחליף את ענת לוין: עמוס ספיר יהיה יו"ר מגדל ביטוח, באתר TheMarker‏, 17 בנובמבר 2014. רון שטיין, ‏ענת לוין מונתה למשנה למנכ"ל כלל ביטוח, באתר גלובס, 12 בינואר 2015.
נסים

האם התכוונתם ל... אבי נסים - חבר הרכב הטראנס אסטרל פרוג'קשן אורן נסים – כדורגלן ישראלי אפיק נסים – כדורסלן ישראלי גבריאלה נסים – מסאי, סופר ועיתונאי איטלקי יצחק נסים – הראשון לציון, הרב הראשי לישראל בין 1955 ל-1972 מיטל נסים – משוררת ישראלית משה נסים – שר וחבר הכנסת מטעם הציונים הכלליים, גח"ל והליכוד עופר ניסים – תקליטן ומפיק מוזיקלי הנסים במצרים - ראו יציאת מצרים נס אישים ששמם הפרטי הוא נסים אישים ששמם הפרטי הוא ניסים נאסים